Рэчыцкае радовішча нафты

Рэчыцкае радовішча нафты — радовішча нафты за 10 км на паўднёвы захад ад г. Рэчыца Гомельскай вобласці. Першае нафтавае радовішча, адкрытае на Беларусі (1964). Распрацоўваецца з 1965 года. 6 пакладаў нафты прымеркаваны да міжсалявых (ялецкі, задонскі гарызонты), падсалявых карбанатных (варонежскі, сямілуцкі) і падсалявых тэрыгенных (ланскі і верхнепратэразойскі) адкладаў. Асноўную частку разрэзу (да 80 %) складаюць верхне- і сярэднедэвонскія адклады.

 Літаратура 


Катэгорыя:Нафтавыя радовішчы Беларусі
Катэгорыя:Геалогія Рэчыцкага раёна